คลอดยุทธศาสตร์ปฏิรูปกิจการพุทธศาสนา
ตั้งเป้าเพิ่มผู้เรียนพระปริยัติธรรม 5% ต่อปี ขยับยอด ปชช.ร่วมกิจกรรม,พระราชวรเมธี รองอธิการบดีฝ่ายบริหารมหาวิทยาลัยมหาจุฬาลงกรณราชวิทยาลัย (มจร.) บรรยายพิเศษ การจัดทำแผนปฏิรูปกิจการพระพุทธศาสนา ในการประชุมกรรมการเผยแผ่พระพุทธศาสนาประจำจังหวัดว่า ตามที่มหาเถรสมาคม (มส.) ได้แต่งตั้งคณะอนุกรรมการปฏิรูปกิจการพระพุทธศาสนาทั้ง 6 ด้าน บวก 1 คือ การปกครอง ศาสนศึกษา การเผยแผ่ สาธารณูปการ การศึกษา สงเคราะห์ สาธารณสงเคราะห์ และคณะอนุกรรมการพัฒนาพุทธมณฑลเป็นศูนย์กลางพระพุทธศาสนาโลก ให้ดำเนินการจัดทำแผนยุทธศาสตร์การปฏิรูปกิจการพระพุทธศาสนา โดยมีมหาวิทยาลัยสงฆ์เป็นผู้ดำเนินการจัดประชุมนั้น ขณะนี้แผนยุทธศาสตร์การปฏิรูปกิจการพระพุทธศาสนา พ.ศ.2560-2564 ระยะเวลา 5 ปี ได้ดำเนินการเสร็จแล้ว ได้แก่ 1.สร้างความมั่นคงด้านพระพุทธศาสนา 2.ยกระดับกระบวนการบริหารจัดการภายใน 3.พัฒนาสู่องค์กรแห่งการเรียนรู้เชิงพุทธ และ 4.มีทรัพยากรเพียงพอในการขับเคลื่อนกิจการพระพุทธศาสนา โดยเน้นประสิทธิผลของการดำเนินงาน 10 ประการ ดังนี้ 1.เกิดศรัทธาในพระพุทธศาสนา 2.เพิ่มศักยภาพทางปัญญา 3.ร่วมมือภาคีเครือข่ายให้เกิดสัมฤทธิผล 4.พัฒนาระบบธรรมาภิบาล 5.พัฒนาระบบสารสนเทศ 4.0 6.พัฒนาหลักสูตรเชิงพุทธและนวัตกรรมวิชาการให้ทันสมัย 7.เพิ่มขีดความสามารถศาสนบุคคล 8.เสริมสร้างองค์ความรู้ด้านพระพุทธศาสนาให้เข้มแข็ง 9.บริหารศาสนสมบัติอย่างมีประสิทธิภาพ และ 10.จัดหาแหล่งงบประมาณสนับสนุนกิจการพระพุทธศาสนา,พระราชวรเมธีกล่าวต่อไปว่า คณะสงฆ์ได้ตั้งเป้าหมายว่า จะเพิ่มอัตราของผู้ศึกษาพระปริยัติธรรม พระพุทธศาสนาให้ได้ร้อยละ 5 ต่อปี อันดับความสันติสุขระดับประเทศเพิ่มขึ้น ที่สำคัญศูนย์ข้อมูลด้านพระพุทธศาสนาของโลกและการบริหารจัดการตามหลักธรรมาภิบาลขณะนี้ เรามีความพร้อมแล้ว อย่างไรก็ตาม เป้าหมายสำคัญของคณะสงฆ์ คือ การเพิ่มประชาชนทุกกลุ่มวัยในการร่วมกิจกรรมทางพระพุทธศาสนาให้ได้ร้อยละ 10 ต่อปี ,นอกจากนี้ คณะสงฆ์ยังได้เตรียมโครงการต่างๆไว้รองรับแล้วหลายโครงการ อาทิ โครงการเสริมสร้างศรัทธาในพระพุทธศาสนา โครงการพัฒนาความรู้และการเรียนรู้พระปริยัติธรรม โครงการวัดเสริมสร้างความสุข โครงการเผยแผ่พระพุทธศาสนาเชิงรุก โครงการปฏิบัติธรรมทุกวันพระ.
พระราชวรเมธี รองอธิการบดีฝ่ายบริหารมหาวิทยาลัยมหาจุฬาลงกรณราชวิทยาลัย (มจร.) บรรยายพิเศษ การจัดทำแผนปฏิรูปกิจการพระพุทธศาสนา ในการประชุมกรรมการเผยแผ่พระพุทธศาสนาประจำจังหวัดว่า
พระราชวรเมธี,พระปริยัติธรรม,มหาวิทยาลัยมหาจุฬาลงกรณราชวิทยาลัย,พระพุทธศาสนา,ไทยรัฐฉบับพิมพ์,หนังสือพิมพ์ไทยรัฐ